Úrvalsvísitala kauphallar Nasdaq á Íslandi hækkaði um 0,19 , í 2.155,0 stig , í 4,3 milljarða heildarviðskiptum á hlutabréfamarkaði í dag . Gengi bréfa Skeljungs hækkuðu mest í kauphöllinni í dag , eða um 2,51% , í 428 milljóna viðskiptum og fór gengi bréfanna upp í 8,98 krónur . Það voru jafnframt þriðju mestu viðskiptin með bréf í einu félagi í kauphöllinni í dag . Næst mestu viðskiptin voru með bréf Festi , eða fyrir 856 milljónir króna , en gengi bréfa félagsins hækkuðu um 0,36% , og fóru þau í 139,50 krónur . Hefur lokagengi bréfa félagsins ekki verið jafnhátt síðan 20. febrúar 2017 , en hæst fór það nokkrum dögum áður , eða 14. febrúar 2017 í 145 krónur . Mestu viðskiptin voru eftir sem áður með bréf Marel , eða fyrir 1 milljarð og 28 milljónir króna , en bréf félagsins hækkuðu um 0,16% , í 620 krónur . Næst mest hækkun var á gengi bréfa Sýnar , eða um 2,38% , upp í 38,70 krónur , í 90 milljón króna viðskiptum . Þriðja mesta hækkunin var hjá Högum , en bréf félagsins hækkuðu um 1,75% og var lokagengi þeirra eftir viðskipti dagsins 49,50 krónur eftir 95 milljóna króna viðskipti . Síminn lækkaði hins vegar mest , eða um 1,30% , niður í 5,30 krónur , í 96 milljóna króna viðskiptum . Næst mest lækkun var á gengi bréfa TM , eða um 0,83% , en heildarviðskiptin með bréf félagsins námu 38 milljónum króna og fór gengið niður 35,95 krónur . Þriðja mesta lækkunin var loks á bréfum Eimskipafélags Íslands , eða um 0,78% , niður í 190,0 krónur , í 100 milljóna viðskiptum .